                               
Spredning av religion og språk 

 
 
20 min| Religion | Språk | Spredning 
 
	Tittel: 
	Spredning av religion og språk 

	Denne oppgaven bruker følgende programmer: 
	Levende Atlas for bruk av GIS i undervisningen! (arcgis.com)

	Kompetansemål: 
	Historie fellesfag (HIS01-03):
· Gjøre rede for årsaker til at mennesker har migrert, og diskutere kulturmøtene sett fra ulike perspektiver (VG3)
· Gjøre rede for årsaker til at kolonimakter underla seg landområder, og drøfte konsekvenser for mennesker og samfunn i land og områder som ble kolonisert (VG3)
· Reflektere over hvordan fortiden former oss som mennesker (VG2)
· Utforske hvordan kommunikasjon og kulturmøter har hatt betydning for mennesker i Norge og verden (VG2)
Religion og etikk (REL01-02): 
· Presentere og sammenligne noen sentrale trekk ved østlige og vestlige religions- og livssynstradisjoner, inkludert kristendom og islam
· Utforske og drøfte hvordan religion inngår i historiske endringsprosesser globalt og nasjonalt


 

Introduksjon: I denne oppgaven skal elevene utforske og drøfte sammenhengen mellom spredningen av religion og språk i et globalt perspektiv. Kartet vil fungere som et verktøy for å identifisere romlige mønstre i utbredelsen av religion og språk. Denne oppgave oppmuntrer også til at elevene benytter seg av historiske forkunnskaper for å drøfte de overordnede, historiske sammenhengene bakenfor disse, eksempelvis kolonihistorie. 

Fremgangsmåte
Del 1: Finn frem riktig kart.
Gå inn i Levende Atlas (hint: trykk på lenken i tabellen). Trykk på «Åpne kart» og finn fram til kartet som heter «Verdens relgioner og språk». Velg dette kartet. Du kan gå inn i «Kartlag» for å aktivere og deaktivere de ulike lagene (hint: trykk på øyeikonet for å se og skru av kartlag).

Oppgave 1: Bruk litt tid på å studere mønstrene og spredningen av religion. Hvordan kan du på en veldig overordnet måte beskrive den geografiske spredningen av religion? 
Svar: Religioner har spredd seg mer i breddegrad enn lengdegrad, eller langs Øst og Vest i stedet for Sør og Nord, og urfolksreligioner er lokalisert i mindre befolkende deler av verden. 

Automatisk generert beskrivelse]Oppgave 2: Skru lagene for språk og religion av og på for å forsøke å avdekke mønstre. Her kan det være nyttig å øke gjennomsiktigheten på enten religion eller språk. Dette gjør du ved å trykke på «juster gjennomsiktighet»-knappen under et av kartlagene. 
Velg deg deretter et område. Beskriv utbredelsen av språk og religion i denne regionen. Hva er den mest dominerende religionen her, og hva er det mest dominerende språket? Er det noen sammenhenger mellom språk og religion, hva kommer eventuelt dette av?  
Svar: Eksempelvis er de mest dominerende religionene i Sør-Amerika katolisismen og urfolksreligioner. Ved å skru av og på lagene for den indo-europeiske språkfamilien, eller laget for alle verdens språkfamilier, skal elevene kunne se at katolisismen er utbredt i områdene der det tales et indo-europeisk språk, og at urfolksreligioner er utbredt som domineres av andre språkfamilier. Et liknende eksempel kan observeres i Australia. 

Oppgave 3: Skru på lagene for jødedom/kristendom og indoeuropeiske språk. Hvilke mønstre ser du mellom disse lagene? 
Svar: Lagene overlapper i stor grad, særlig i Europa, det Amerikanske kontinentet og Australia 

Oppgave 4: Rett fokuset mot det amerikanske kontinentet. Skru på laget for verdens religioner og klikk deg rundt i kartet i denne regionen. Hvilke typer religioner finner vi her, og hva er en stor del av grunnen til denne utbredelsen av religion i dag?
(Hint: ta en titt på hvilke mønstre mellom språk og religion som finnes i Europa). 
Svar: Katolisismen er tilknyttet romanske språk i Sør- og Mellom-Amerika, mens protestantisme er tilknyttet germanske språk. Et stort bidrag til forklaringen på hvorfor vi finner denne religiøse utbredelsen på det Amerikanske kontinentet kan forankres i hvilke europeiske folkeslag som utvandret og bosatte seg i de ulike delene av det amerikanske kontinentet i sin tid, som tok med seg språkene og religionene sine. 

Oppgave 5: Aktiver laget som viser silkeveien. Finner du et annet lag som korrelerer med dette? Aktiver lagene for religion for å finne laget, og beskriv hvordan religion spredte seg langs silkeveien. (hint: bruk kildene nedenfor aktivt). 
The Silk Road & Islam Spread - Islam in Asia: Diversity in Past and Present Exhibition - LibGuides at Cornell University
About the Silk Roads | Silk Roads Programme (unesco.org) 

Svar: Det hintes til laget for Islam. Kildene beskriver hvordan Islam ble introdusert eksempelvis til Indonesia og Malaysia gjennom handel langs de maritime handelsrutene av silkeveien fra det Indiske subkontonent og den Arabiske halvøya. 


Kilder: 
indoeuropeiske språk – Store norske leksikon (snl.no) 
The Silk Road & Islam Spread - Islam in Asia: Diversity in Past and Present Exhibition - LibGuides at Cornell University ?
About the Silk Roads | Silk Roads Programme (unesco.org) 
Human Geography: A Short Introduction by Oxford University Press – Kapittel 10 
Human Geography: People, Place, and Culture by Wiley Press – Kapittel 5 og 6
The Cultural Landscape by Pearson – Kapittel 5 og 6 
Denne oppgaven stammer fra Esri GeoInquiriesTM collection for Human Geography. For å se mer, følg denne lenken: 6-languagereligion-aphg-geoinquiry.pdf (esri.com) 

For mer info om hvordan du kan bruke Levende Atlas, finn mer informasjon her: Levende Atlas - et skoleverktøy fra Geodata (arcgis.com)

